La **distrikto > municipo Krāslava** (latve *Krāslavas novads*) estas distrikto en sudorienta Latvio. La distrikto estis kreita en 2021 en la lastaj limoj de iama distrikto Krāslava (latve *Krāslavas rajons*, 1949-2009), per unuiĝo de ekzistantaj en 2009-2021 3 iamaj pli malgrandaj komunumoj (latve *Krāslavas novads, Dagdas novads, Aglonas novads* (parte)). La centro de la distrikto situas en urbo Krāslava.

Ĝiaj najbaraj distriktoj estas Belorusio oriente kaj sude, distrikto Preiļi kaj distrikto Augšdaugava okcidente, distrikto Ludza kaj distrikto Rēzekne norde.

Historio
--------

La teritorio de la distrikto estis loĝita antaŭ la 3-a jarmilo a.K. En la 1-a jarmilo a.K. neolitikaj baltaj triboj vivis tie. Ĉirkaŭ la 12-a jarcento, la regiono estis inkludita en la latgala ŝtato Jersika, tra kiu la grava Daugava akvovojo pasis. En la 13-a jarcento la teritorio estis inkludita en Livonio. Post la kolapso de Livonio en la 1560-aj jaroj, ĝi venis al la pola Duklando Pārdaugava, poste sub rekta pola rego. En 1772, pro diviĝo de Pollando, la regiono venis sub la kontrolon de Rusia Imperio kaj unue estis inkluzivita en la Pskova provinco, poste en 1778 en la Polacka provinco, ekde 1796 en la Belorusia provinco kaj ekde 1802 en la Vicebska provinco. En 1918-1920 la distrikto estis inkludita en la Respubliko de Latvio.

Geografio
---------

La plej granda parto de la distrikto situas en la suda parto de Latgale altebenaĵo (Karaļu kalns 272 m, Līpkolns 259 m), en la suda - Polotsk malaltebenaĵo. Grundoj - plejparte podzoligitaj kaj gazonaj podzoligitaj. En 1982, arbaroj kovris ĉirkaŭ 30% de la teritorio. Mineraloj - gruzo (Tartaks), argilo (Baltica), torfo (Zamševas, Lielžogotovas, Reinieku, Trestišķu marĉoj).

Averaĝa temperaturo en januaro -7  ℃, en julio +17,5  ℃. Precipitaĵo 650–700 mm jare.

La tuta regiono apartenas al la Daŭgava baseno. Gravaj riveroj: Daugava, Sarjanka, Dubna, Indrica, Asūnīca.

273 lagoj pli grandaj ol 1 ha. La plej granda lagoj: Sīvers (17,6 km²), Ežezers (10,6) km², (Drīdzis 7,5 km²).

Loĝantaro
---------

Distrikto Krāslava havas 21 459 loĝantojn (2021) kaj la denseco estas 12,1 loĝantoj por kvadratkilometro.

La plej grandaj setlejoj| N# | Setlejo | Statuso | Paroĥo | Loĝantaro(2021) |
| --- | --- | --- | --- | --- |
| 1. | Krāslava | Urbo | - | 8041 |
| 2. | Dagda | Urbo | - | 1945 |
| 3. | Indra | Vilaĝo | Indras | 517 |
| 4. | Augstkalne | Vilaĝo | Ūdrīšu | 410 |
| 5. | Ezernieki | Vilaĝo | Ezernieku | 367 |
| 6. | Andrupene | Vilaĝo | Andrupenes | 276 |
| 7. | Šķaune | Vilaĝo | Šķaunes | 273 |
| 8. | Robežnieki | Vilaĝo | Robežnieku | 269 |
| 9. | Andzeļi | Vilaĝo | Andzeļu | 261 |
| 10. | Asūne | Vilaĝo | Asūnes | 240 |

Administraj unuoj
-----------------

### Urboj (*pilsēta*)

Krāslavas pilsēta, Dagdas pilsēta.

### Paroĥoj (*pagasts*)

Andrupenes pagasts, Andzeļu pagasts, Asūnes pagasts, Aulejas pagasts, Bērziņu pagasts, Dagdas pagasts, Ezernieku pagasts, Grāveru pagasts, Indras pagasts, Izvaltas pagasts, Kalniešu pagasts, Kaplavas pagasts, Kastuļinas pagasts, Kombuļu pagasts, Konstantinovas pagasts, Krāslavas pagasts, Ķepovas pagasts, Piedrujas pagasts, Robežnieku pagasts, Skaistas pagasts, Svariņu pagasts, Šķaunes pagasts, Šķeltovas pagasts un Ūdrīšu pagasts.

Galerio
-------

* En vilaĝo Lielie Muļķi.En vilaĝo Lielie Muļķi.
* Lago Ilzas.Lago Ilzas.
* Rivero Rudņa.Rivero Rudņa.
* Dagda.Dagda.
* Lago Čertoks.Lago Čertoks.
* Izvalta paroĥo.Izvalta paroĥo.
* Lago Ežezers.Lago Ežezers.
* Krāslava.Krāslava.
* Vilaĝa SPA.Vilaĝa SPA.
* Lageto Plotiņš.Lageto Plotiņš.

Referencoj
----------

1. ↑  stat.gov.lv
2. ↑  Latvijas PSR Mazā Enciklopēdija - Latva Malgranda Enciklopedio, p. 2-140.
3. 1 2 3  Latvijas Padomju Enciklopēdija - Latva Soveta Enciklopedio, p. 5/1-403.
4. ↑  PMLP.gov.lv Latvijas iedzīvotāju skaits pašvaldībās (latve)
5. ↑  LĢIA.gov.lv Vietvārdu datubāze 29.01.2021 (latve)

|  |  |
| --- | --- |
| Bibliotekoj | * PeEnEo: 750257
 |